Bahallatsar Dino Melaye: Kaakakin majalisa da tawagarsa sun kai masa ziyara ▷ Legit.ng
Bahallatsar Dino Melaye: Kaakakin majalisa da tawagarsa sun kai masa ziyara
10 months ago 4180 views by Muhammad Auwal
A ranar Talata 8 ga watan Mayu ne Kaakakin majalisar wakilai, Yakubu Dogara ya jagoranci tawagar yan majalisa zuwa babban Asibiti na kasa dake babban birnin tarayya Abuja don ziyarar dubiya ga Sanata Dino Melaye, inji rahoton Punch.
Majiyar Legit.ng ta ruwaito Dogara ya samu rakiyar mataimakin Kaakakin majalisa, Yusuff Lasun, shugaban marasa rinjaye na majalisar, Binta Bello da sauran yan majalisa,inda tsohuwar Kaakakin majalisar, Patricia Etteh ta tarbe su, da shugaban Aisibitin, Dakta Jaf Momoh.
Kaakain ya tarar da Sanatan ne a sashin kulawa da masu tsananin ciwo, inda ya same shi kwance kan gado yana samun kulawa daga cutar Asma da yake fama da ita, kuma ta taso masa sakamakon wahalar da ya sha a hannun Yansanda.
Dogara da Melaye
Shi dai Sanata Melaye ya gamu da matsaloli daban daban ne kimanin satuttuka uku da suka gabata, tun a lokacin da Yansanda suka yi ram da shi, shi kuma ya subuce musu ta hanyar dirowa daga motar Yansandan da za ta kaishi garin Lokoja na jihar Kogi.
Daga karshen ziyarar, Honorabul Yakubu Dogara ya yi addu’ar Allah ya baiwa Sanata Dino Melaye lafiya, dama can Dogara ya kai korafi ga shugaban kasa Muhammadu Buhari game da yadda Yansanda suka wulakanta Melaye.
Hausa NewsLafiya Uwar JikiAbun Kunya
Ahmed Indimi NYSC 2018 GLO data balance Nigerian Ghana weaving styles Davido father
a minute ago 4042 views
Bango ya fadi: Allah ya yiwa Khalifa Sheikh Isyaka Rabi'u rasuwa